google/wiki40b huggingface dataset:
24 (टीवी शृंखला)

आधार

२४ एक ड्रामा शृंखला है जिसमे कीफर सदरलैंड जैक बेउर की भूमिका में है, जिसमे एक काल्पनिक दहशतवाद विरोधी दस्ते के कार्य को दिखाया जाता है व अमेरिका को दहशतवादी घटनाओं से बचने के उनके प्रयासों पर ध्यान केंद्रित किया जाता है। हर एपिसोड बेउर, अमेरिकी सरकार के अधिकारियों व षड्यंत्रकारियो पर केंद्रित होता है। एपिसोड एक घंटे में पूरा होता है जिसमे सभी घटनाएं वास्तविक समय के अनुसार दिखाई जाती है। वास्तविक-विश्व का ज्ञान दर्शाने के लिए एक घडी शो के दौरान लगातार दिखाई देती है और बिच-बिच में सभी दृश्यों को एक साथ पर्दे पर बटां दिखाया जाता है जिससे उस समय हो रहे सभी कार्यों को एक साथ देखा जा सकता है।

अवलोकन

पहला प्रकरण सुबह १२:०० बजे लॉस एंजिंल्स में कैलिफोर्निया से शुरू होता है। जैक बेउर का ज़िम्मा सेनेटर डेविड पाल्मर को उनकी हत्या के षड्यंत्र से बचाना है और साथ ही अपने परिवार की भी उनसे रक्षा करनी है जो जैक और डेविड के बाल्कांस में अमेरिका द्वारा किए गए गुप्त मिशन का हिस्सा होने के कारण उन दोनों से प्रतिशोध लेना चाहते है।
दूसरा प्रकरण पहले प्रकरण के अट्ठारह महीने बाद सुबह ८:०० बजे शुरू होता है। जैक को एक परमाणु बम को लॉस एंजिंल्स के निकट विस्फोटित होने से रोकना है और बाद में राष्ट्रपति डेविड पाल्मर को इस खतरे के पीछे हात का पर्दाफाश करने में मदद करनी है। यह अमेरिका व टिन मध्य पूर्वी देशों के बिच युद्ध होने से रोकने के लिए आवश्यक है।
तीसरा प्रकरण दूसरे प्रकरण के तीन वर्षों बाद दोपहर १:०० बजे शुरू होता है। एक मेक्सिकी ड्रग दस्ते में गुप्त तरीके से कार्य करते हुए हेरोइन की लत से लड़ते हुए जैक को दोबारा इस समूह में घुस कर एक जानलेवा वाइरस को काले बाजार में उतरने से रोकना है। दूसरी ओर राष्ट्रपती डेविड पाल्मर एक लाइव प्रसारण की तयारी कर रहे है। बाद में जैक और पाल्मर को मिलकर एक आतंकवादी स्टीफन सौन्डर्स के साथ सहाकार्य करना पड़ता है जो आखिरकार वाइरस को हासिल करलेता है और बाद में उन्हें उसे वह वाइरस कई अमरीकी शहरों में फ़ैलाने से रोकना पड़ता है।
तेल अवीव विश्वविद्यालय

तेल अवीव विश्वविद्यालय (ताऊ) हिब्रू: אוניברסיטת תל - אביב‎ तेल अवीव, इज़राइल में स्थित एक सरकारी विश्वविद्यालय है।
२१७६ ईसा पूर्व

२१७६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१७६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गणितीय विश्लेषण

परिचय

गणित के क्षेत्र में ग्रीक गणितज्ञों ने प्रमेय को पहले ही सिद्ध किए गए कथनों या प्रमेयों में, अथवा स्वीकृत स्वसिद्ध तथ्यों में, रूपांतरित करके सिद्ध करने की पद्धति को 'विश्लेषण' (Analysis) नाम दिया था।
व्यापक अर्थ में विश्लेषण प्रतीकों तथा समीकरणों के प्रयोग की वह पद्धति है जिसके द्वारा बीजगणित तथा अत्पलीय कलन की प्रक्रियाएँ गणित के विभिन्न क्षेत्रों की अनेक समस्याओं का समुचित हल निकालने के लिए सुलभ होती हैं।
यूरोप में सालहवीं तथा सत्रहवीं शताब्दी के जागरण के युग में रेने देकार्त (१५९६-१६५० ई.) की वैश्लेषिक ज्यामिति ने विश्लेषण का विशेष रूप निर्धारित किया। इसी कृति के आधार पर कलन, अवकलनगणित तथा समाकलनगणित की मूलभूत भावनाओं का विकास हुआ। आज गणितीय विश्लेषण के अंतर्गत गणित की वे सभी पद्धतियाँ हैं जो अपनी क्रियाओं के लिए किसी न किसी प्रकार कलन का अवलंब ग्रहण करती हैं।
अवकलनगणित तथा समाकलनगणित वास्तविक चर तथा समिश्रचर फलन सिद्धांत, अनंत श्रेणी, फुरिये श्रेणी एवं फूरियेर समाग्ल, विशेष फलन (Special Functions), अवकल, अंतर तथा समाकल समीकरण, विचरण कलन एवं विभयसिद्धांत (Potential Theory), प्रायिकता (Probability) और सांख्यिकी के गणितीय पक्ष आदि, इस प्रकार के सभी विषय विश्लेषण की विभिन्न शाखाएँ हैं। कुछ अन्य विषय भी समान प्रणाली का प्रयोग करने के कारण विश्लेषण का नाम ग्रहण करते हैं, जैसे संख्या सिद्धांत के अंतर्गत डायाफैंटी (diophantine) विश्लेषण, सदिश विश्लेषण आदि। परंपरागत गणितीय विश्लेषण में स्थान (topological) बीजगणित की पद्धतियों के प्रयोग के फलस्वरूप बीजगणितीय, अथवा फलनिक, विश्लेषण का जन्म हुआ है।
आई आई एफ ए सर्वश्रेष्ठ सहायक अभिनेता पुरस्कार

आई आई एफ ए सर्वश्रेष्ठ सहायक अभिनेता पुरस्कार दर्शकों द्वारा चुना जाता है और प्रति वर्ष अंतर्राष्ट्रीय भारतीय फ़िल्म अकादमी द्वारा आयोजित समारोह में दिया जाने वाला पुरस्कार है। यह हिन्दी फ़िल्म में बेहतर अभिनय के लिये फ़िल्म के सहायक अभिनेता को दिया जाता है।
चेक गणराज्य में हिन्दी

चेक गणराज्य में हिन्दी शिक्षा का इतिहास

दूसरे विश्व युद्ध के समय प्राग स्कूल ऑफ़ कामर्स (अंग्रेज़ी: Prague School of Commerce) की एक शाखा इन्स्टिट्यूट ऑफ़ दि हिन्दुस्तानी लैंग्वेज (अंग्रेज़ी: Institute of the Hindustani Language) थी। उस समय लगभग सौ विद्यार्थी वहाँ पढ़ रहे थे। प्रोफ़ेसर ओकतार पेरतोल्द जो किसी समय चेकोस्लोवाकिया के मुम्बई में महावाणिज्यदूत रह चुके थे, ने हिन्दुस्तानी भाषा के लिए के सफल पाठ्य पुस्तक लिखी थी जिसमें देवनागरी और नस्तालिक दोनो लिपियाँ छात्रों को पढ़ाई जाती थी।
भारत की स्वतंत्रता के पश्चात हिन्दी भाषा की शिक्षा चेकोस्लोवाकिया में मुख्य केंद्र रही, जबकि उर्दू इसके साथ एक अतिरिक्त ऐच्छिक विषय के तौर पर पढ़ाई जाने लगी। 1980 के दशक में उर्दू शिक्षा को हिन्दी के पाठ्यक्रम से अलग किया गया था।

भारत सरकार द्वारा समर्थन

चेक गणराज्य के चार्ल्स विश्वविद्यालय (अंग्रेज़ी: Charles University) के उस विभाग में जहाँ हिन्दी पढ़ाई जा रही है, भारतीय दूतावास का समर्थन प्राप्त है। इस विभाग को समय-समय पर हिन्दी पुस्तक और पत्रिकाएँ पहुँचाई जाती हैं।
इसके अतिरिक्त दूतावास समय-समय पर हिन्दी भाषा सीखने के इच्छुक छात्रों के भारत भेजने का प्रबंध करता है। 2015 में परदुबित्से विश्वविद्यालय (अंग्रेज़ी: Pardubice University) की एक छात्रा ने दूतावास के सौजन्य से केन्द्रीय हिन्दी संस्थान, आगरा में अवेदान भेज चुकी हैं। संस्थान की ओर से इस छात्रा का वहाँ पर एक वर्ष के कोर्स के लिए चयन किया गया था। यह छात्रा पहले से कुछ हिन्दी जानती है, पर वह भारत में रहकर और सीखने की इच्छुक थी।
हॉवर्ड जैकबसन

ब्रिटिश अंग्रेजी साहित्यकार जिन्हें हास्य उपन्यास द फिंकलर क्वेश्चन के लिए 2010 का मैन बुकर पुरस्कार दिया गया। यह उपन्यास स्कूली दिनों के दो दोस्तों और टीचर के बीच उनके रिश्तों को रोचक तरीके से उजागर करता है।

जीवन वृत्त

उनका जन्म 1942 ईं में हुआ था। वे लंदन (इंग्लैंड) में रहते हैं।

पुरस्कार / सम्मान

उन्हें 2002 में वूज सॉरी नाउ और 2006 में क्लूकी नाइट्स के लिए बुकर के दावेदारों की सूची में शामिल किया गया था। 2010 में उन्हें हास्य उपन्यास द फिंकलर क्वेश्चन के लिए मैन बुकर पुरस्कार प्रदान किया गया।
लोकायुक्त

लोकायुक्त (लोक + आयुक्त) भारत के राज्यों द्वारा गठित भ्रष्टाचाररोधी संस्था है। इसका गठन स्कैंडिनेवियन देशों में प्रचित 'अंबुड्समैन' (Ombudsman) की तर्ज पर किया गया था।
लोकायुक्त का कार्यकाल 8 वर्ष का होता है।
सुभाष चन्द्र कुशवाहा

सुभाष चन्द्र कुशवाहा जन्म तिथि- 26-04-1961 जन्म स्थान- ग्राम जोगिया जनूबी पट्टी, फाजिलनगर, कुशीनगर,उ0प्र0 शिक्षा- स्नातकोत्तर (विज्ञान) सांख्यिकी। प्रकाशित पुस्तकेंः-

काव्य संग्रह-
1-आशा’, 1994 2-कैद में है जिन्दगी, 1998 3-गांव हुए बेगाने अब, 2004

कहानी संग्रह
4-हाकिम सराय का आखिरी आदमी, 2003। यात्री प्रकाशन। 5-बूचड़खाना, 2006। शिल्पायन। 6-होशियारी खटक रही है, 2009। अंतिका प्रकाशन। 7-लाला हरपाल के जूते और अन्य कहानियां, 2015। पेंगुइन बुक्स, इण्डिया।

संपादित संग्रह
8-कथा में गांव (कहानी संग्रह), 2006, 9-जातिदंश की कहानियां, 2009 10-लोकरंग-1 (लोक संस्कृति), 2009 11-लोकरंग-2 (लोक संस्कृति), 2011

संपादित पत्रिकाएं
कथादेश का किसान विशेषांक-‘किसान जीवन का यथार्थः एक फोकस’ का संपादन लोकरंग वार्षिकी का 1998 से निरंतर संपादन।
स्वतंत्रता संग्राम इतिहास
12-चौरी चौरा विद्रोह और स्वाधीनता आन्दोलन, 2014, पेंगुइन बुक्स इंडिया प्र.लि.

किसान विद्रोह और अवध पर शोध कार्य जारी  
देश के सभी प्रमुख पत्र-पत्रिकाओं में 300 के लगभग आलेख और 55 कहानियां प्रकाशित।

पता-सृजन बी 4/140 विशाल खंड, गोमतीनगर, लखनऊ 226010।

हिन्दी कथाकार सुभाष चन्द्र कुशवाहा की कहानी-भटकुइयां इनार के खजाना एम.ए.(भोजपुरी) छपरा विश्वविद्यालय पाठ्यक्रम में लग चुकी है। लोकरंग-१ और 2 पुस्तकें संदर्भ ग्रंथ के रूप में आरा और छपरा विश्वविद्यालय पाठ्यक्रम में लग चुकी है।
प्रधान की बरेजी

इतिहास

बरेजी गांव का इतिहास गाजीपुर जनपद के इतिहास के साथ जुड़ा है। उपलब्ध साक्ष्यों के आधार पर गाजीपुर के कठउत में परवर्ती गहडवाल राजा मांधाता की गढ़ी थी। राजा मांधाता ने नरोत्तम मिश्र नाम के ब्राह्मण को अपना प्रधान (मंत्री) बनाया था। जिनके वंशज बाद में मिश्र उपनाम की बजाय 'प्रधान' उपाधि का प्रयोग करने लगे। परिवार का विस्तार होने के बाद इस खानदान का विस्तार छह गांवों में हो गया। आज की तारीख में ये परिवार सुल्तानपुर, प्रधान की बरेजी, मड़ियांवडीह, महुंईं, सुखपुरा और कोठियां गांव में आबाद है।
शाम्ब

शाम्ब ने महाभारत के युद्ध में भाग नहीं लिया लेकिन नरेन्द्र कोहली द्वारा रचित महासमर उपन्यास के अनुसार शाम्ब कृष्ण का कनिष्ट पुत्र था और उसने दुर्योधन की पुत्री लक्ष्मणा का स्वयंवर के समय अपहरण कर लिया था। बाद में बलराम की मान-मनौवल के बाद इनका विवाह कर दिया गया।
अंडमान सागर

अंडमान सागर बंगाल की खाड़ी के दक्षिण पूर्व, म्यान्मार के दक्षिण, थाईलैंड के पश्चिम और अंडमान द्वीप समुह के पूर्व मे स्थित एक जल संग्रह है। यह हिन्द महासागर का एक भाग है। ये उत्तर से दक्षिण तक लगभग १,२०० किमी और पूर्व से पश्चिम तक लगभग ६५० किमी में फैला हुआ है और इसका कुल भौगोलिक क्षेत्रफल ७,९७,००० वर्ग किमी है। इसकी औसत गहराई ८७० मीटर है और अधिकतम गहराई ३,७७७ मीटर है।
अपने दक्षिण पश्चिमी कोने पर अंडमान सागर संकरा होता जाता है और मलाक्का की खाड़ी का निर्माण करता है, जो मलेशिया के मलय प्रायद्वीप और इंडोनेशिया के सुमात्रा द्वीप को अलग करता है।
भारतीय कालीन प्रौद्योगिकी संस्थान, भदोही

भारतीय कालीन प्रौद्योगिकी संस्थान (Indian Institute of Carpet Technology / IICT), समिति पंजीकरण अधिनियम, 1860 के अंतर्गत पंजीकृत समिति के रूप में वर्ष 1998 में भारत सरकार, वस्त्र मंत्रालय द्वारा स्थापित किया गया। यह एशिया में एक अनूठे प्रकार के डिग्री कार्यक्रम, (कालीन एवं वस्त्र प्रौद्योगिकी) में बी.टेक कार्यक्रम को आरम्भ करते हुए वर्ष 2001 में वास्तविक रूप में क्रियाशील हो गया। यह उत्तर प्रदेश प्रौद्योगिकी विश्वविद्यालय (UPTU) से सम्बद्ध है तथा A.I.C.T.E. से मान्यताप्राप्त है। संस्थान भदोही रेलवे स्टेशन से लगभग ४ किमी दूरी पर है। Rajkumar Pandey 
कालीन उद्योग को विश्व स्तर पर प्रतिस्पर्धी बनाने और इसकी सतत् वृद्धि के लिए तकनीकी विशेषज्ञों, अनुसंधान एवं विकास आदि के रूप में कालीन, वस्त्र एवं अन्य संबद्ध क्षेत्रों को हर सम्भव तकनीकी सहायता मुहैया कराने के प्रयोजन से भारत सरकार, वस्त्र मंत्रालय द्वारा आई आई सी टी स्थापित किया गया था। 
इसकी सभी सीटें ए आई ई ई ई और सेन्ट्रल काउंसिलिंग बोर्ड (सीसीबी), नई दिल्ली के माध्यम से भरी जाती है। बी.टेक कार्यक्रम के अतिरिक्त संस्थान ए जी-रिसर्च, न्यूजीलैंड के सहयोग से आई डी एल पी (इंटरनेशनल डिस्टेंस लर्निंग प्रोग्राम) और उद्योगनुमुखी अल्पावधि कार्यक्रम भी चला रहा है। आई डी एल पी में 30 विषयों में से 07 विभिन्न डिप्लोमा शामिल है तो दूसरी तरफ अल्पावधि में 03 कार्यक्रम शामिल हैं। संस्थान आई. एस. टी. ई. और सी आई आई का भी सदस्य है। 
इस संस्थान को २००५ में यूके की SGS संस्था द्वारा ISO 9001:2000 प्रदान किया गया था। इस संस्थान की प्रयोगशालाएँ NABL द्वारा प्रमाणित हैं।
सालासर

सालासर बालाजी

सालासर बालाजी या सालासर धाम भारत में हनुमान के भक्तों के लिए धार्मिक महत्व का स्थान है। यह चूरू जिला,राजस्थानमें सुजानगढ़ के निकट राष्ट्रीय राजमार्ग 65 पर, सालासर के शहर में स्थित है। बालाजी हनुमान का दूसरा नाम है, यह मंदिर सालासर के बीच में स्थित है और साल भर में असंख्य भक्तों को आकर्षित करता है। चैत्र पूर्णिमा और आश्विन पूर्णिमा पर बड़े मेलों मे देवता की पूजा करने के लिये लाखों भक्तों यात्रा लम्बी लम्बी यात्रा कर पहुचते है।

भूगोल

सालासर गाँव 28.0703°N 73.9789°E. पर स्थित है तथा समुंद्रतल से 268 मीटर (879 फुट) की औसत ऊंचाई पर स्थित है।
      = 
       सालासर मे एक मंदिर का बाहरी दृश्य
पापुआ न्यू गिनी का राजतंत्र

राजपरिवार

संप्रभु के परिवार के सबसे करीबी सदस्यों के समूह को कहाजाता है। हालाँकि, ऐसा कोई दृढ़ नियम या विधान
नहीं है, जो यह सुनियोजित करता हो की किन व्यक्तियों को इस विशेष समूह में रखा जाए, नाही कोई ऐसा विधान है जो राजपरिवार को विस्तृत रूप से परिभाषित करता हो। आम तौर पर ब्रिटेन के उन व्यक्तियों को जिनपर हिज़/हर मैजेस्टी(HM) या हिज़/हर रॉयल हाइनेस (HRH) का संबोधन रखते हैं, को आम तौर पर राजपरिवार का सदस्य माना जाता है। राजपरिवार  में केवल संप्रभु को ही संवैधानिक कर्तव्य व पद प्राप्त हैं। संप्रभु और उसके तत्काल परिवार के सदस्य देश के विभिन्न आधिकारिक, औपचारिक और प्रतिनिधित्वात्मक कार्यों का निर्वाह करते हैं।

उत्तराधिकार

राष्ट्रमण्डल प्रदेशों के बीच का संबंध इस प्रकार का है की उत्तराधिकार को अनुशासित करने वाले किसी भी बिधान का सारे देशों की एकमत स्वीकृति आवश्यक है। यह बाध्यता वेस्टमिंस्टर की संविधि, १९३१ द्वारा लागु की गयी थी। सिंघासन पर उत्तराधिकार, विभिन्न ऐतिहासिक संविधिओं द्वारा अनुशासित है। ऐतिहासिक रूप से उत्तराधिकार को पुरुष-वरियति सजातीय ज्येष्ठाधिकार के सिद्धान्त द्वारा अनुशासित किया जाता रहा है, जिसमे पुत्रों को ज्येष्ठ पुत्रियों पर प्राथमिकता दी जाती रही है, तथा एक ही लिंग के ज्येष्ठ संतानों को पहली प्राथमिकता दी जाती है। 
उत्तराधिकार संबंधित नियम केवल संसदीय अधिनियम द्वारा परिवर्तित किये जा सकते हैं, जिन्हें सारे प्रजाभूमियों की स्वीकृति समेत पारित होना अनिवार्य है। २०११ में राष्ट्रमण्डल की बैठक में ब्रिटिश प्रधानमंत्री डेविड कैमरून ने यह घोषणा की थी कि तमाम राष्ट्रमण्डल प्रदेश पुरुष प्राथमिकता की परंपरा को समाप्त करने के लिए राज़ी हो गए हैं, तथा भविष्य के शासकों पर कैथोलिक व्यक्तियों से विवाह करने पर रोक को भी रद्द करने पर सब की स्वीकृति ले ली गयी थी। परंतु क्योंकि ब्रिटिश अधिराट् चर्च ऑफ़ इंग्लैंड के प्रमुख भी होते हैं, अतः कैथोलिक व्यक्तियों को सिंघासन उत्तराधिकृत करने पर रोक लगाने वाले विधान को यथास्त रखा गया है। इस विधेयक को २३ अप्रैल २०१३ को शाही स्वीकृति मिली, तथा सारे राष्ट्रमण्डल प्रदेशों में सम्बंधित विथान पारित होने के पश्चात् मार्च २०१५ को यह लागू हुआ। सिंघासन का कोई उत्तराधिकारी, स्वेच्छा से अपना उत्तराधिकार त्याग नहीं कर सकता है।

वित्त

पापुआ न्यू गिनी की सरकार संप्रभु, राजपरिवार या देश के बाहर स्थित शाही निवासों के रखरखाव के समर्थन हेतु किसी भी प्रकार की आर्थिक सहायता नहीं प्रदान करती है। हालांकि, संप्रभु या शाही परिवार के दौरे के समय आने वाले खर्चों का प्रभार सरकार उठाती है। इसके अलावा, गवर्नर-गवर्नर-जनरल के आधिकारिक खर्चे भी सरकार उठाती है।

कार्यपद के कर्तव्य

सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा कार्यान्वित करने के लिए बाध्य हैं। अतः अन्य राष्ट्रमण्डल प्रजाभूमियों के समान ही, यह एक संसदीय सम्राज्ञता है। संसदीय शासक होने के नाते, शासक के सारे संवैधानिक अधिकार, निष्पक्ष तथा गैर-राजनैतिक कार्यों तक सीमित हैं, जो सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। जबकि राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
मोहनखेड़ा

मोहनखेड़ा मध्यप्रदेश के धार जिलें में स्थित एक कस्बा है। यहाँ श्वेतांबर जैन समाज का एक ऐसा महातीर्थ विकसित हुआ है, जो देश और दुनिया में ख्यात हो चुका है। श्रीमद् विजय राजेंद्र सूरीश्वरजी महाराज साहब की यह तीर्थ नगरी मानवसेवा का भी तीर्थ बन चुकी है। गुरु सप्तमी पर हर साल यहाँ श्रद्घालुओं का सैलाब उमड़ता है। लाखों श्रद्घालु पूज्य गुरुदेव का जयघोष कर अपने कल्याण का मार्ग प्राप्त करते हैं।
खारी बावली

खारी बावली एक सड़क का नाम है जो भारत के दिल्ली में थोक किराना और एशिया की सबसे बड़ी थोक मसाले के बाजार के रूप में जानी जाती है। यहाँ सभी प्रकार के मसाले, मेवे, जड़ी बूटियों और खाद्य उत्पादों में दाल, चावल और चाय जेसी समान बिक्री होते हैं। 17 वीं सदी से चल रहा यह बाजार दिल्ली के ऐतिहासिक लाल किले के पास स्थित है। चांदनी चौक के पश्चिमी छोर पर स्थित फतहपुरी मस्जिद के निकट स्थित है और वर्षों से यह एक पर्यटक आकर्षण का केन्द्र बना हुआ है, विशेष रूप से दिल्ली के हेरिटेज सर्किट का।

इतिहास

खारी बावली  की सीढ़ी नुमा कुऐं कि नींव ख्वाजा अब्दुल्ला लाज़र कुरैशी द्वारा इस्लाम शाह (सलीम शाह) के शासनकाल के दौरान रखा गया था जो कि शेरशाह सूरी के पुत्र थे। सन् 1551 इस का निर्माण कार्य पूरा कर लिया गया था।  इस बावली का अब कुछ भी अवशेष नहीं बचा सिर्फ कुछ शिलालेख की संरक्षित प्रतियां जो कि "आसर उस सनादीद"  (सर सैयद अहमद खान) ओर "मिफ़ताह अल तवारीख़" के किताबों में पाये जाते है। 

यह बाजार फतहपुरी मस्जिद के आसपास जो कि 1650 में फतहपुरी बेगम द्वारा बनाया गया था जो की मुगल सम्राट शाहजहां' की एक पत्नी थी। शाहजहां के शासनकाल के दौरान यह खारी  बावली के नाम से जानी जाती थी (बावली, जिसका अर्थ सीड़ी नुुुमा कुआँ ओर खारी या खारा जिसका अर्थ नमकीन है) नमकीन पानी की बावड़ी जो की जानवरों और स्नान के लिए इस्तेमाल किया जाता था। इसका निर्माण कार्य शंहज़ाहनाबाद के पश्चिमी प्रवेश द्वार लाहोरी गेट जो की शंहज़ाहनाबाद के 14 प्रवेश द्वार में से एक था के साथ किया गया था। इसका नाम लाहोरी गेट इसलिए पड़ा क्योंकि एक सड़क इस गेेट से लाहौर, जो अब पाकिस्तान में है जाती थी। बहरहाल, आज वहाँ ना तो बावली ना ही गेट के कोई निशान बचा है जो की मुख्यबाजार की सड़क के नीचे दफन है। 
1936 में, पंजाब सरकार के एक मंत्री चौधरी छोटू राम ने एक कानून जारी किया, जिसमें ग्रामीणों के सभी ऋणों को रद्द कर दिया गया। इस प्रकार अनेक अग्रवाल व्यापारियों ने अपना व्ययवसा खो दिया और दिल्ली में कमला नगर, शक्ति नगर और मॉडल बस्ती,जेेेसे इलाकों में आ बसे और व्यापार करने के लिए पुरानी दिल्ली, विशेष रूप से चांदनी चौक, खारी बावली, दरीबा कलां, नई सड़क, नया बाजार, सदर बाजार और चावडी बाजार जेसे क्षेत्रों में काम शुरू किया. 
यहाँ पर बहुत सारे दुकानें अपने नम्बर द्वारा पहचाने जाते है। "13 नंबर चावल वाले" या "21 नंबर की दुकान"। 17 वी ओर 18 वी शताब्दी में स्थापित ये दुकानें अपनी नोवीं या दसवीं पीढी के द्वारा चलाई जा रही है।

अवलोकन

"गाडोदिया मार्केट", खारी बावली के दक्षिण में स्थित है, जो की धनी व्यापारियों द्वारा 1920 में बनायी गई थी जिसमें कई मसालों की दुकाने हैं और यह एशिया का सबसे बड़ा थोक मसाला बाजार है। आज, खारी बावली न केवल एशिया का सबसे बड़ा मसाला बाजार है, बल्कि एक महत्वपूर्ण और व्यस्त वाणिज्यिक जिला  भी है और यह संपूर्ण उत्तर भारत के मसालों की मांग की पुर्ति करता है जिसमें जम्मू और कश्मीर, राजस्थान और यहाँ तक कि मध्य प्रदेश जेसे राज्य शामिल है।
जिस के कारण यहाॅं व्यापारियों की लगातार भीड़ बनी रहती है, और सबसे सस्ते सौदों और सस्ते दामों की मसाला, मेवे और अन्य खराब होने वाली वस्तु की  दुकानों की तलाश में रहते हैं।
खारी बावली बाजार के दूसरे छोर पर जीबी रोड है।(रेड लाइट जिला और इंजीनियरिंग माल के थोक विक्रेता) और सदर बाज़ार (गैर-ब्रांडेड उपभोक्ता वस्तुओं का थोक बाज़ार ).
वहाँ कटारा तम्बाकू में असली जड़ी बूटियों का एक थोक बाजार है जहां कुछ आयातक और निर्यातक जड़ी बूटी का थोक व्यापार करते है।
क्रोएशिया

भूगोल

मध्य में पहाड़ी और तट पर एड्रियाटिक का महत्वपूर्ण स्थान है। औसत तापमान -३ से १८ डिग्री तक रहता है। भूमध्य सागर के किनारे होने से तटीय इलाक़ों में भूमध्यसागरीय जलवायु है।
१३३८ ईसा पूर्व

१३३८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३३८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अनुस्वार

अन्य भारतीय भाषा

दक्षिण भारत की सभी लिपियों (तमिळ को छोड़कर) इसको एक शून्य जैसे अक्षर से लिखा जाता है - o। यही अक्षर सिंहला भाषा में भी प्रयुक्त होता है। बाँग्ला और असमी में इसे  ং  लिखा जाता है जो वैदिक साहित्य में भी प्रयुक्त होता है। वेदों में इसके अलावे भी कुछ चिह्न अनुनासिक ध्वनियों के लिए प्रयोग किये जाते हैं।
झूनकू वार्ड

झूनकू सागर जिले की देवरी तहसील का एक वार्ड है जो की देवरी के सभी वार्डो में सबसे बड़ा वार्ड है इस वार्ड में कृषि उपज मंडी स्थित है और यहीं से मशहूर और प्राचीन नदी रामघाट नदी निकलती है जो आगे जाकर सुखचेन नदी से मिलती है।

===============

स्वास्थ्य विभाग, पुलिस थाना,नेहरू कालेज , कृषि मंडी ,सिविल कोर्ट झुनकू पंचायत की सीमा मै आते हे
(Jaswant nirala (वार्ता) 04:17, 5 सितंबर 2019 (UTC))
बीजापुर

इतिहास

दक्षिण भारतीय वास्तुकला शली में निर्मित यहां के स्मारक शहर के मुख्य आकर्षण हैं। दक्षिण भारत में पांच हिन्दु शासन के पतन के कारण बीजापुर समेत पांच राज्यों का उदय हुआ। 1489 से 1686 तक यह नगर आदिलशाही वंश की राजधानी थी। शहर की अनेक मस्जिद, मकबर, महल और किले पर्यटकों को खासे आकर्षित करते हैं। यहां का गुम्बद विश्व का दूसरा सबसे विशाल गुम्बद है। कर्नाटक की कला और संस्कृति में बीजापुर का विशेष योगदान रहा है।

गोल गुम्बद

आदिलशाही वंश के सातवें शासक मुहम्मद आदिल शाह का यह मकबरा बीजापुर का मुख्य आकर्षण है। विश्व के इस दूसरे सबसे विशाल गुम्बद का व्यास 44 मीटर और ऊंचाई 51 मीटर है। इस विशाल गुम्बद के बनने में बीस वर्ष का समय लगा था। इस मकबरे का सबसे बड़ा आश्चर्य यह है कि इसमें सहारे के लिए एक भी कॉलम नहीं है।

जुम्मा मस्जिद

इस मस्जिद को बीजापुर की सबसे विशाल और भारत प्रथम मस्जिद कहा जाता है। इसका निर्माण आदिल शाह के काल में 1557 से 1686 के बीच हुआ था। मस्जिद का कुल क्षेत्रफल 10810 वर्ग मीटर है जिसमें 9 विशाल तोरण शामिल हैं। मस्जिद में सोने से लिखी पवित्र कुरान की एक प्रति रखी हुई है।

इब्राहिम रोजा

शहर के पश्चिमी छोर पर बना इब्राहिम रोजा एक खूबसूरत मकबरा है। इब्राहिम आदिल शाह द्वितीय के इस मकबरे से ताजमहल बनाने की प्रेरणा ली गई थी। इसकी दीवारों को काफी सुंदर तरीके से सजाया गया है। साथ ही इसकी पत्थर की खिड़कियां भी बहुत आकर्षक हैं। इस स्मारक ईरान के शिल्पकारों ने बनाया था। इसके समीप ही एक मस्जिद भ

मलिक-ए-मदान

यह मध्यकाल में विश्व की सबसे बड़ी तोप थी। यह तोप 14 फीट लंबी और इसका वजन 55 टन है। एक चबूतरे पर रखी इस तोप का नोजल सिंह के सिर के आकार का है। इस तोप का वार ट्रॉफी के रूप में 1549 में बीजापुर लाया गया था। कहा जाता है इसे छूकर किसी चीज की कामना करने पर वह प्राप्त होती है।

बीजापुर किला

16 वीं शताब्दी का यह किला बीजापुर आने वाले सैलानियों को अपनी लोकेशन के कारण काफी आकर्षित करता है। यह किला वन्य जीव अभयारण्य के समीप है, जहां तेन्दुए, जंगली सूकर, नीलगाय और हिरन विचरण करते रहते हैं। महाराज प्रताप सिंह के छोटे भाई राव शक्ति सिंह द्वारा बनवाए गए इस किले को अब हेरिटेज होटल में तब्दील कर दिया गया है।

गगन महल

यह भवन अली आदिल शाह प्रथम ने 1561 में बनवाया था। इस महल को कुछ समय तक शाही महल के रूप में इस्तेमाल किया गया। इस महल में तीन शानदार मेहराब हैं। बीच की मेहराब सबसे चौडी है। इसका भूमितल दरबार हॉल था और प्रथम तल शाही परिवार का निवास स्थान था।

आनंद महल

इस महल को आदिल शाह द्वितीय ने 1589 में बनवाया था। दो मंजिल का यह महल कभी राजकीय परिवार की महिलाओं का गृह था। वर्तमान में यह महल जिमखाना क्लब, इंस्पेक्शन बंगला, कुछ अन्य कार्यालय और सहायक कमिश्नर के क्वार्टर के रूप में तब्दील हो चुका है।

असर महल

किले के पूर्व में स्थित इस महल को मोहम्मद आदिल शाह ने लगभग 1646 ई. में न्याय के दरबार के रूप में इसे बनवाया था। महल के ऊपरी खंड को अनेक भित्तिचित्रों से सजाया गया है। इन भित्तिचित्रों में फूल, पत्तियों के अलावा महिलाओं और पुरूषों को अनेक मुद्राओं में दर्शाया गया है। महल के सामने एक वर्गाकार टैंक है।
पर्मियन-ट्राइऐसिक विलुप्ति घटना

पर्मियन-ट्राइऐसिक विलुप्ति घटना (Permian–Triassic extinction event) पृथ्वी के पेलियोज़ोइक (पुराजीवी) महाकल्प के पर्मियन कहलाने वाले अंतिम युग और उसके उपरांत आने वाले ट्राइऐसिक युग के बीच घटित विलुप्ति घटना को कहते हैं। आज से लगभग २५.२ करोड़ वर्ष पूर्व घटी इस महाविलुप्ति में पृथ्वी की लगभग ९६% समुद्री जीव जातियाँ और ज़मीन पर रहने वाली लगभग ७०% कशेरुकी (रीढ़-वाली) जीव जातियाँ हमेशा के लिये विलुप्त हो गई। यह पृथ्वी के अब तक के पूरे इतिहास की सब से भयंकर महाविलुप्ति रही है। यह पृथ्वी की इकलौती ज्ञात विलुप्ति घटना है जिसमें कीटों की भी सामूहिक विलुप्ति हुई। अनुमान लगाया जाता है कि, कुल मिलाकर ७०% जीववैज्ञानिक कुल (families) और ८३% जीववैज्ञानिक वंश (genera) विनाशित हो गये। इतने बड़े पैमाने पर जैव विविधता खोने के बाद पृथ्वी को फिर से पूरी तरह जीवों से परिपूर्ण होते हुए अन्य विलुप्ति घटनाओं की तुलना में अधिक समय लगा। वैज्ञानिकों का अनुमान है कि विश्व में फिर जीव-संख्या और विविधता बनते-बनते १ करोड़ वर्ष लग गये।
कारापुर

भूगोल

कारापुर 15.55°N 73.97°E के निर्देशांको पर स्थित है। इसकी औसत ऊँचाई 6 मीटर है।

जनसांख्यिकी

भारत की 2001 की जनगणना के अनुसार, कारापुर की जनसंख्या 5,334 है। कुल जनसंख्या में पुरुष 50%, और महिलाएँ 50% हैं। यहाँ की औसत साक्षरता दर 76% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 85% और महिला साक्षरता दर 69% है। 11% लोग 0-6 वर्ष आयुवर्ग के हैं।
सीरिया में इस्लाम

सीरिया में इस्लाम Islam in Syria: सीरिया की 90 प्रतिशत आबादी मुस्लिम है और। सुन्नी मुस्लिम कुल जनसंख्या के 74 प्रतिशत हैं जबकि शिया क़रीब 13 प्रतिशत जिसमें 10 प्रतिशत जनसंख्या ईसाइयो की। और कुछ यहूदी भी रहते हैं। जाति के रूप में सीरिया में कुर्द लोग तुर्कमेन लोग भी निवास करते है।

सीरिया में इस्लाम प्रवेश इतिहास

इस्लाम शुरु काल में सीरिया पर अरब मुस्लिम रशीदुन खिलाफद द्वारा 634, 640 ईस्वी में खलीफा हजरत अबू वकर और हजरत खालिद बिन वालिद के नेतृत्व में सीरिया पर विजय प्राप्त की थी जिसके परिणामस्वरुप सीरिया इस्लाम का एक प्रमुख केन्द्र वन गया जिसके बाद 7 वी सदी में उम्मयद खलिफाओ ने दमिश्क को अपनी राजधानी के रूप में स्थापित किया और उम्मयदो ने दमिश्क से एक साम्राज्य के रूप में शासन किया जिसमें सीरिया को चार नगरो दमिश्क, होम्स, फिलिस्तीन और जार्डन विभाजित किया गया जिसके बाद इस्लामी साम्राज्य का तेजी गति से विस्तार हुआ स्पेन से लेकर भारत और मध्य एशिया के हिस्सो पर दमिश्क से शासन किया इसी कारण सीरिया एक सम्रध्द साम्राज्य का केन्द्र रहा उम्मयद शासकों ने अब्द अल मलिक महल तथा उम्मयद मस्जिद और बहुत सारे महल मस्जिदो का निर्माण कराया था। 750 ईस्वी में अब्बासी खलिफाओ का सीरिया में शासन स्थापित हो गया उन्होने दमिश्क से राजधानी हटा कर बगदाद को बनाया उसके बाद चार वे अब्बासी ख़लीफा, हारुन अल रशीद ने 786 ईस्वी में बगदाद से अलप्पो को राजधानी बनाया था।